Doi agricultori, suspectați că au otrăvit accidental numeroase animale sălbatice
Autoritățile au demarat o anchetă după ce un număr ridicat de cadavre de animale sălbatice au fost găsite pe câmp. Investigațiile au scos la iveală faptul că acestea au fost otrăvite cu substanțe raticide.
"Având în vedere numeroasele mortalități de animale sălbatice identificate pe terenurile agricole de pe raza județului Timis, comisarii Gărzii Naționale de Mediu Comisariatul Județean (GNM CJ) Timiș au efectuat propriile verificări, în paralel cu reprezentanții Direcției Sanitare Veteriare și pentru Sigurața Alimentelor (DSVSA) Timiș si Inspectoratului de Poliție (IPJ) Timiș.
În urma verificărilor au fost identificați 2 operatori economici care au împrăștiat pe terenurile agricole produse pentru combaterea rozătoarelor, contrar indicațiilor din fișele tehnice cu date de securitate și fără a deține autorizație de mediu.
CITEȘTE ȘI: Șefii fantomaticei Platforme Liberal Conservatoare din Timișoara se întâlnesc în taină la baza de agrement a STPT, unde vin cu mașinile de serviciu (foto)
Pentru neconformitățile constatate au fost aplicate două sancțiuni contravenționale în valoare totală de 135.000 și au fost dispuse măsuri de încetare a activităților până la obținerea autorizației de mediu.
Dacă în urma examenului toxicologic efectuat la cadavrele animaliere, rezultă ca, decesul a survenit ca urmare a otrăvirii cu produsele de combatere a rozătoarelor administrate pe terenurile agricole, comisarii GNM vor aplica în continuare prevederile legale în conformitate cu legislația specifică", au precizat reprezentanții GNM CJ Timiș.